**51437/2017**

**PROIECT DE HOTĂRÂRE**

**pentru aprobarea Regulamentului privind condițiile, criteriile și procedura de finanțare a programelor sportive, în baza prevederilor Legii educației fizice și sportului nr. 69/2000, cu modificările și completările ulterioare**

**Consiliul Local al Municipiului Sfântu Gheorghe, în şedinţă extraordinară:**

Având în vedere prezentarea primarului municipiului Sfântu Gheorghe, dl. Antal Árpád-András;

Având în vedere Raportul de specialitate nr. 49.813/2017 al Serviciului juridic din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului local al municipiului Sfântu Gheorghe;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Legea nr. 227/2015 privind Codul fiscal, cu modificările şi completările ulterioare;

Având în vedere Legea concurenţei nr. 21/1996;

Având în vedere Ordonanţa de urgenţa nr. 77/2014 privind procedurile naţionale în domeniul ajutorului de stat precum şi pentru modificarea şi completarea Legii concurenţei;

Având în vedere Ordinul nr. 631/19.06.2017 prind aprobarea modelului cadru al contractului de activitate sportivă (ordin comun al ministrului tineretului şi sportului şi al ministrului muncii şi justiţiei sociale);

Având în vedere Ordonanţa nr. 26/2000 cu privire la asociaţii şi fundaţii, cu modificările şi completările ulterioare;

Ţinând cont de prevederile art. 7 alin. (13) din Legea nr. 52/2003 privind transparenţa decizională în administraţia publică, republicată;

În temeiul prevederilor Legii educaţiei fizice şi sportului nr. 69/2000, cu modificările şi completările ulterioare;

În baza art. 36 alin. (2), lit. d şi alin. 6 lit. a pct. 6 din Legea nr. 215/2001 a administraţiei publice locare, republicată, cu modificările şi completările ulterioare,

În conformitate cu prevederile art. 45 alin. (1) şi art. 115 alin. (1), lit. b din Legea nr. 215/2001 privind administraţa publică locală, republicată, cu modificările şi completările ulterioare.

**HOTĂRĂŞTE**

**Art. 1.** - Se aprobă Regulamentul privind condițiile, criteriile și procedura de finanțare a programelor sportive, în baza prevederilor Legii educației fizice și sportului nr. 69/2000, cu modificările și completările ulterioare conform anexei, care face parte integrantă din prezenta hotărâre.

**Art. 2.** - Numeşte în comisia de evaluare a documentaţiilor depuse în condiţiile prezentei hotărâri pe următorii consilieri:

-

-

-

**Art. 3.** - Cu aducerea la îndeplinire a prezentei hotărâri se însărcinează Primarul Municipiului Sfântu Gheorghe, Direcţia Economică din cadrul Primăriei municipiului Sfântu Gheorghe, precum și Comisia de Tineret și Sport din cadrul Consiliului local al Municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_\_\_ 2017.

**PREȘEDINTE DE ȘEDINȚĂ**